CELEX: 32021R0600
Language: hu
Date: 2021-04-07 00:00:00
Title: A Bizottság (EU) 2021/600 végrehajtási rendelete (2021. április 7.) egyes áruk Kombinált Nómenklatúra szerinti besorolásáról

2021.4.14.   
               
               
                  HU
               
               
                  Az Európai Unió Hivatalos Lapja
               
               
                  L 127/26
               
            
         A BIZOTTSÁG (EU) 2021/600 VÉGREHAJTÁSI RENDELETE
         (2021. április 7.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     A Vámkódexbizottság nem nyilvánított véleményt az elnöke által kitűzött határidőn belül,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 7-én.
            
               
                  a Bizottság részéről,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indoklás
                     
                  
                        (1)
                     
                     
                        (2)
                     
                     
                        (3)
                     
                  
                        Rudak volfrámötvözetből, amelyek több mint 94 tömegszázalék volfrámot és 1,5 tömegszázalék lantánt tartalmaznak, hosszuk 150 mm és átmérőjük 3 mm. A rudakat nem csak zsugorítással állítják elő, nincs bevonatuk és nincsenek forrasztóanyaggal bélelve. Végeik tompák (azaz hegyes csúcsok nélküliek), és egyenként színnel jelöltek. A színjelzés az ötvözőelemet és a volfrámtartalmat mutatja. A rudak kötegekbe csomagoltak.
                        A rudakat élezésre tervezték, és azokat hegesztőelektródákként használják volfrám inert gázhegesztéshez (Tungsten Inert Gas – TIG). A hegesztési eljárás során az elektróda célja az elektróda és a munkadarab közötti ív kialakítása. Az elektróda nem olvad meg az eljárás során; azaz nem fogyó.
                     
                     
                        8101 99 10 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a XV. áruosztályhoz tartozó Megjegyzések 3. és 5. a) pontjai, a 74. árucsoporthoz tartozó Megjegyzések 1. d) pontja, a 81. árucsoporthoz tartozó Alszámos megjegyzés 1. pontja, valamint a 8101 , a 8101 99  és a 8101 99 10  KN-kódok szövege határozza meg.
                        A rudakat speciális csúcscsiszolási eljárásnak kell alávetni annak érdekében, hogy a csúcs olyan alakját nyerjék el, amely a TIG hegesztéshez megfelelően használható elektródákká válásukhoz szükséges. Ezért a vám elé állításkor az árucikk objektív jellemzői nem azonosak a 8515  vtsz. alá tartozó, hegesztőgépekhez való hegesztőelektródák jellemzőivel. Következésképpen a 8515  vtsz. alá tartozó fémívhegesztő gép vagy készülék alkatrészeként történő besorolás kizárt.
                        Objektív jellemzői és tulajdonságai miatt az árucikk megfelel a 8101  vtsz. szövegének, amely tartalmazza a volfrámot (tungsten) és az abból készült árucikkeket. (Lásd még a HR Magyarázat (HRM) 8101  vtsz-hoz tartozó magyarázatának első bekezdését, amely szerint a hengerelt vagy húzott rúd formájú volfrám (tungsten) e vtsz. alá tartozik. Ez a rendelkezés összhangban van a HR Magyarázat 8311  vtsz-hoz tartozó magyarázatának első bekezdésével is, amely szerint a nem nemesfém elektródák, nem bevonva és forrasztóanyaggal nem bélelve nem tartoznak a 8311  vtsz. alá, és azokat alapanyaguk szerint a megfelelő árucsoportba kell besorolni.)
                        Az árucikket ezért a 8101 99 10  KN-kód alá kell besorolni volfrámrúdként, a zsugorított rúd kivételével.